ऑनलाइन सट्टा पकड़ा, अभियुक्तों से 46300 ~ बरामद
बीकानेर | पुलिसने रानीबाजार पुल के पास एक मकान की ऊपरी मंजिल पर चल रहा ऑनलाइन सट्टा पकड़ा है। मौके से 13 अभियुक्तों को गिरफ्तार कर 46300 रुपए और इलेक्ट्रॉनिक सामान बरामद किया है।
पुलिस को इत्तला मिली थी कि रानीबाजार पुल के पास स्थित मकान गोपाली सदन की ऊपरी मंजिल पर कमरे में जुआघर चल रहा है। सीओ सिटी किरण ने अपने स्टॉफ के साथ मौके पर दबिश दी। वहां ऑनलाइन सट्टा और ताश पर जुआं खेला जा रहा था। पुलिस ने मौके से 13 लोगों को गिरफ्तार कर 46,300 रुपए बरामद किए। छह कम्प्यूटर, 14 मोबाइल, ताश और अन्य सामान भी जब्त किया गया है। कोटगेट पुलिस थाने के एसएचओ महेन्द्रदत्त शर्मा ने बताया कि मकान के नीचे दुकानें बनी हैं और ऊपर कमरे में जुआघर चल रहा था। धोबीतलाई निवासी बंटी उर्फ नेमूद्दीन समेजा वहां जुआघर चलाता है। पुलिस ने बंटी सहित गुलजार बस्ती निवासी गफ्फार, आमीन, फरआज, रानीबाजार निवासी तेजपाल, फतेहाबाद निवासी गोपाल, कन्हैया, डाक बंगले के पीछे निवासी चिंटू, डुप्लेक्स कॉलोनी निवासी प्रवीण, पवनपुरी निवासी रवीन्द्र, रतनगढ़ निवासी महेश, गंगाशहर निवासी राकेश, गोपेश्वर बस्ती निवासी अब्दुल रसीद को गिरफ्तार किया है।
hin_Deva hin_Deva hin_Deva